අදාළ ස්ථානයට පැමිණි අධිකරණ වෛද්‍යවරයා සිරුර පරීක්ෂා කර බැලුවේය. හිසෙහි පිටුපස ඉහළින් ලේ ගලාවිත් තිබූ අතර නිකට පහළින් ද ලේ ගලාවිත් ඇති බව දක්නට ලැබිණ. සෙබළා වැටී සිටි ස්ථානය ආසන්නයේ බිම වතුර මලක් විසිරෙන්නා සේ ලේ බිඳු විසිරී තිබෙනු අධිකරණ වෛද්‍යවරයාට නිරීක්ෂණය විය. අදාළ ස්ථානයේ ඡායාරූප කීපයක් ද විවිධ පැතිකඩවලින් ගනු ලැබිණ. මහේස්ත්‍රාත් පරීක්ෂණයෙන් ද පසුව සිරුර පශ්චාත් මරණ පරීක්ෂණය සඳහා යොමු කරනු ලැබිණ. වෛද්‍යවරයා මුලින්ම සිදුකළේ හිසෙහි පිහිටි තුවාලය පරීක්ෂාවට ලක් කිරීමය. එම ස්ථානයේ ලේ රෝස පැහැයක් ගෙන තිබෙනු නිරීක්ෂණය විය. එම ලේවලින් සාම්පලයක් වෛද්‍යවරයා පරීක්ෂණ සඳහා යොමු කළේය. තවදුරටත් පරීක්ෂා කිරීමේදී එම තුවාලය අවට කෙස් පිළිස්සී ඇති බව ද නිරික්ෂණය විය. හිසෙහි වෙනත් කිසිදු තුවාලයක් දක්නට නොලැබුණ නිසා වෛද්‍යවරයා නිකටෙහි ලේ ගලාවිත් තිබූ තුවාලය නිරීක්ෂණය කළේය. වෙඩි උණ්ඩය ගමන් කළ බවට සැකකරන තුවාලයෙන් පිටතට කැඩී විසිරුණ මාංශ පේශි පැමිණ තිබෙනු නිරීක්ෂණය විය. මේ සියල්ල සටහන් කරගත් අධිකරණ වෛද්‍යවරයා හිස් කබලේ එක්ස්රේ පිටපත් ලබාගත්තේය. ඉන්පසු සිරුර කපා පරීක්ෂා කිරීම ඇරඹුවේය.
වෛද්‍යවරයා මුලින්ම පරික්ෂාවට ලක් කලේ කුමන තුවාලයද?
හිසෙහි පිහිටි තුවාලය